b"\n_START_ARTICLE_\nGiro d'It\xc3\xa0lia de 1964\n_START_SECTION_\nHist\xc3\xb2ria\n_START_PARAGRAPH_\nAquesta fou la segona vict\xc3\xb2ria al Giro d'It\xc3\xa0lia de Jacques Anquetil, el qual aconsegu\xc3\xad el lideratge en acabar la cinquena etapa, l'\xc3\xbanica contrarellotge de la cursa, i no el va abandonar fins a la finalitzaci\xc3\xb3 d'aquesta. En aquesta ocasi\xc3\xb3 el recorregut visit\xc3\xa0 San Marino i durant l'etapa reina, la vintena, s'endins\xc3\xa0 per carreteres franceses. Aquesta etapa, en qu\xc3\xa8 es pujava el coll de la Madeleine, Vars, Izoard, Montgen\xc3\xa8vre i Sestrieras, no don\xc3\xa0 lloc a grans difer\xc3\xa8ncies, ja que excepte el vencedor de l'etapa, l'itali\xc3\xa0 Bitossi, la resta de favorits arribaren junts a meta. _NEWLINE_Al podi de Mil\xc3\xa0 Anquetil va estar acompanyat per Italo Zilioli, que d'aquesta manera aconseguir el primer dels seus tres segons llocs consecutius a la cursa rosa, i Guido de Rosso._NEWLINE_L'\xc3\xbanica vict\xc3\xb2ria d'etapa espanyola fou la del valenci\xc3\xa0 Angelino Soler en la setena etapa."